Om Aflejringen af Molluskernes Skaller 
i Indsøer og i Havet. 
Af 
A. C. Johansen. 
Naar man søger at bestemme Molluskernes bathymetriske Ud¬ 
bredelse paa en eller anden Lokalitet, undgaar man ikke let at 
lægge Mærke til, at der ofte trælfes tomme og friske Skaller i 
Niveauer, hvor vedkommende Dyr ikke lindes levende. Undertiden 
er det selve Dyrene, der af mekaniske Kræfter føres bort fra deres 
Opholdssted og henflyttes til Niveauer, hvor de gaa til Grunde, 
men hyppigere er det de tomme Skaller der bortflyttes og allejres 
paa Steder, der ligge udenfor Artens vertikale Udbredelsesomraade. 
Hvor omfattende denne Transport af Mollusker og Molluskskaller er, 
og hvilke Aarsager den i de enkelte Tilfælde skyldes, er man 
langt fra at være paa det rene med, men at den i visse Niveauer 
og for mange Arters Vedkommende er meget betydelig, er udenfor 
enhver Tvivl. Den fortjener derfor at være Genstand for baade 
Biologers og i Særdeleshed for Geologernes Opmærksomhed. 
I de sidste Aar har jeg paa forskellige Steder lejlighedsvis 
anstillet Undersøgelser for at bestemme Omfanget og Resultaterne 
af denne Forskydning af Mollusker til højere eller lavere liggende 
Niveauer, dels i Indsøer, navnlig Fursøen, dels i Kystbælterne om¬ 
kring Danmark og Island. Resultaterne af mine Iagttagelser har 
jeg sammenfattet her. 
